คุณจ่ายยาตัวนี้มา ให้ทานหลังอาหารเช้า ขออนุญาตสอบถามว่า หลังจากทานยาแล้ว ทานกาแฟตามได้ไหมครับ?ขอบครับ
สวัสดีค่ะ ยา ACEO คือตัวยา Acemetacin ซึ่งคือยาแก้ปวดต้านการอักเสบที่ไม่ใช่สเตียรอยด์ (NSAID) ใช้รักษาบรรเทาอาการปวดและอักเสบจากโรคต่างๆ เช่น ข้ออักเสบจากข้อเสื่อม โรครูมาตอยด์ โรคเก๊าท์ เป็นต้นเนื่องจากอยู่ในกลุ่มยา NSAID ผลข้างเคียงที่มักพบได้บ่อย คือ การระคายเคืองกระเพาะอาหาร ทำให้กระเพาะอาหารอักเสบ เกิดอาการปวดท้องจุกเสียด แน่นท้อง คลื่นไส้ตามมาได้ ดังนั้น การทานยาชนิดนี้ ควรทานหลังอาหารทันที หรือทานพร้อมกับอาหารค่ะ นอกจากนี้ ไม่ควรรับทานยาติดต่อกันเกิน 10 วัน หากใช้ติดต่อกันนานไปอาจทำให้เกิดผลข้างเคียงจากการใช้ยา เช่น ผลต่อตับ ไต การแข็งตัวของเลือด ระบบการทำงานของหัวใจ เป็นต้น ดังนั้น หากทานยาแล้ว อาการปวดที่เป็นอยู่ไม่ดีขึ้น ก็ควรกลับไปพบแพทย์ที่รักษาค่ะสำหรับกาแฟนั้น มีสารคาเฟอีน ซึ่งมีฤทธิ์ไปกระตุ้นการหลั่งกระในกระเพาะอาหาร ดังนั้น จึงอาจยิ่งไประคายเคืองกระเพาะอาหาร เพิ่มผลข้างเคียงจากยาที่ทานได้ ดังนั้น แนะนำไม่ควรดื่มกาแฟพร้อมกับยา ควรทานยาพร้อมกับอาหารอื่นๆ ก่อน เช่น ข้าว ขนมปัง เป็นต้น แล้วจึงค่อยดื่มกาแฟตามไปค่ะ หรือหากดื่มแล้วเกิดอาการปวดท้อง ก็ควรงดดื่มไปก่อนค่ะ รวมถึงชา โกโก้ และแอลกอฮอล์ด้วย